Empangan Aswan adalah sebuah empangan tetambak yang terletak merentasi Sungai Nil di Aswan, Mesir. Sejak tahun 1950-an, nama ini biasanya merujuk kepada Empangan Hulu, yang mana lebih besar dan baru berbanding Empangan Hilir Aswan, yang mana telah disiapkan pada tahun 1902. Pembinaan Empangan Hulu menjadi tujuan utama bagi Kerajaan Mesir selepas Revolusi Mesir 1952, di sebabkan keupayaan untuk mengawal air banjir dan meningkatkan kuasa hidroelektrik yang mampu dijananya. Empangan Hulu telah dibina antara tahun 1960dan 1970. Ia bertujuan untuk meningkatkan pengeluaran ekonomi dengan mengawal aliran sungai tahunan dan menyediakan takungan bagi menyimpan air untuk pertanian, dan kemudian menjana hidroelektrik. Empangan ini memiliki kesan penting kepada ekonomi dan budaya di Mesir.